O proceso de formación d'as silexitas depende d'as diferencias de solubilidat d'os diferents components d'a silica y d'as condicions quimicas. L'opalo biochenico tien una solubilidat de 120-140 ppm, l'opalo-CT de 25-30 ppm y o quarz de 6-10 ppm en os rans de pH d'as auguas intersticials marinas. Quan o metaestable opalo-A se disuelve, a solución queda saturata respecto a l'opalo-CT y a lo quarz. Precipita en cuenta d'ell l'opalo-CT ya que a millor estructura cristalografica d'o quarz requeriría solucions més diluítas y precipitación més lenta; pero quan puya a temperatura con o enterramiento a tasa de transformación de l'opalo-CT en quarz puya sustancialment. Este proceso de transformación d'a pedrenya recibe o nombre de proceso de "maduración".